रैली से गलत परंपरा तोड़ने बेटियों को समान अधिकार देने का दिया संदेश
रामपुरास्थित भगवत भक्ति आश्रम में स्थानीय अहीर कॉलेज की ओर से सात दिवसीय एनएसएस शिविर का आयोजन किया गया। 4 से 10 मार्च तक आयोजित शिविर के पहले दिन स्वयं सेवकों ने रैली निकालकर बेटी बचाओ बेटी पढ़ाओ का संदेश दिया।
कॉलेज प्राचार्य डॉ. ओएस यादव ने हरी झंडी दिखाकर विद्यार्थियों के जागरूकता रैली को रवाना किया। यह रैली गांव रामपुरा से होते हुए मयूर विहार से भगवत भक्ति आश्रम तक पहुंची। इस दौरान स्वयं सेवकों ने पोस्टर और स्लोगनों के माध्यम से लोगों को जागरूक किया। प्राचार्य ने अपने संबोधन में कहा कि हमें पुरानी रूढ़ियों को त्यागकर बेटा-बेटी में कोई भेदभाव नहीं करना चाहिए। बेटी आज किसी भी क्षेत्र में कम नहीं इसलिए उसे भी समानता का अधिकार देना चाहिए। समाज के लोग इस दिशा में जागरूक हो रहे हैं, मगर अभी भी यहां काम करने की जरूरत है। इससे समाज में सकारात्मक परिणाम देखने को मिलेगा। इस मौके पर एनएसएस इकाई-1 के कार्यक्रम अधिकारी प्रो. मंजीत सिंह, इकाई-2 की कार्यक्रम अधिकारी डॉ. कमलेश कुमारी ने अपने विचार व्यक्त किए। इस मौके पर प्रो. एके मराठा, प्रो. रश्मि तनेजा, प्रो. केबी सिंह, डॉ. संगीता सचदेवा सहित अन्य मौजूद रहे।
रेवाड़ी. रामपुरामें बेटी बचाओ-बेटी पढ़ाओ उन्हें समान अधिकार देने को लेकर जागरूकता रैली निकालती अहीर कॉलेज की छात्राएं।
hin_Deva hin_Deva hin_Deva awa_Deva